Medicii au mai întins o mână de ajutor și au donat sânge pentru pacienții lor în cadrul campaniei "Avem același sânge"
Data publicării:
Un copil bolnav aflat pe patul de spital, o mamă care a suferit un accident, un tată care se află pe masa de operație și un bunic care a ajuns de urgență la spital, sunt doar câteva dintre exemplele celor care au nevoie de noi.
Sângele nostru poate salva vieți. Campania "Avem același sânge" revine în ajutorul pacienților care au nevoie de acest "medicament" care nu se produce în niciun laborator, în nicio farmacie, ci în corpul nostru.
13.000 de pacienți aflați în nevoie au primit anul trecut sânge, datorită celor 5.000 de români care s-au transformat în donatori și salvatori de vieți, în cadrul campaniei lansate de Digi24, în urmă cu mai bine de un an.
Astăzi, cei care donează pentru pacienți sunt chiar medicii care îi tratează și care le mai întind o mână de ajutor.